Diari Oficial de la Generalitat Valenciana


Sumari del DOGV 8073, del 29-06-2017 (2017/5820)

RESOLUCIÓ de 21 de juny de 2017, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8073

Data del DOGV
:   29-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5820


Data del document
:   21-06-2017

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de juny de 2017, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017. [2017/5820]  
Per la Resolució de 10 de març de 2017, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, publicada en el Diari Oficial de la Generalitat Valenciana número 7999, de 14 de març de 2017 (BDNS Identif.: 335054).  
En l'article 12 de l'esmentada resolució s'arreplega que es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per un import inferior al gasto inicialment previst o de les que es deriven obligacions liquidades o reconegudes per un import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
  
Havent-se produït i aprovat una generació de crèdit per a aquesta convocatòria per un import de 2.812.835,38 euros, es considera convenient, de conformitat amb la proposta de la comissió d'avaluació del programa, ampliar pel dit import el pressupost de les línies 2 i 4, a fi de poder atendre la totalitat de projectes que van obtindre una valoració igual o superior a la mínima establida per a poder accedir a les ajudes de la convocatòria.  
En virtut del que estableix l'article 12 de la Resolució de 10 de març de 2017, del president de l'IVACE, sobre l'increment del pressupost per a la concessió de les ajudes per mitjà d'aprovació de la corresponent modificació de la convocatòria, i de conformitat amb allò que disposa l'article 26.2 de la Llei 14/2016, de 30 de desembre, de pressupostos de la Generalitat per a l'exercici 2017, resolc:  
  
Ampliar en 2.812.835,38 euros la dotació pressupostària corresponent a la convocatòria d'ajudes per a projectes d'inversió per a la millora, la modernització i la dotació d'infraestructures i serveis en polígons, àrees industrials i enclavaments tecnològics amb càrrec al pressupost de l'exercici 2017, aprovada per la Resolució de 10 de març de 2017, del president de l'IVACE (DOGV 7999, 14.03.2017), distribuïda de la manera següent:  
- Línia S0340000, Industrialització comarca la Safor: 610.839,99 euros.  
- Línia S0342000, Industrialització comarques l'Alcoià, el Comtat i la Vall d'Albaida: 2.201.995,39 euros.  
El pressupost total per a la dita convocatòria serà, en conseqüència, de 25.023.722,38 euros.  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
València, 21 de juny de 2017.- La directora general de l'Institut Valencià de Competitivitat Empresarial: Júlia Company Sanus.